मांगों को लेकर महिलाएं भी भूख हड़ताल में शामिल
लघुसचिवालय और न्यायिक परिसर कनीना नगरपालिका क्षेत्र से बाहर बनाने के विरोध में शनिवार बारहवें दिन भी कस्बावासियों का अनिश्चितकालीन धरना उपमंडल कार्यालय के प्रांगण में शांतिपूर्वक जारी रहा।
धरने में महिलाएं लगातार भूख हड़ताल में शामिल हो रही हैं शनिवार को भूख हड़ताल पर बैठने वाली महिलाएं नारायणी देवी,मूर्ति देवी,कृष्णा देवी,बिमला देवी,शकुंतला देवी, शर्मिला, कृष्णा समेत सात महिला और शुबेराज सिंह,जीत सिंह, शीशराम, मास्टर कृष्ण सिंह और चौधरी महाबीर सिंह समेत पांच लोग भूख हड़ताल पर बैठे रहे। चल रहे अनिश्चितकालीन धरने को पूर्व केंद्रीय मंत्री कर्नल रामसिंह के पुत्र संजय राव अपना समर्थन देने पहुचे। उन्होंने कहा कि मुख्यमंत्री द्वारा की गई घोषणाओं को कनीना नगरपालिका क्षेत्र में ही पूरा करवाना चाहिये, वे इस मामले को विधायक एवं पूर्व मंत्री किरण चौधरी और पूर्व सांसद श्रुति चौधरी को अवगत करवाएंगे और चल रहे विधानसभा सत्र में कनीना के हक की बात को रखा जायेगा इस दौरान उन्होंने 11 हजार रुपए अपने निजी कोष से धरनावासीओ को चन्दे के रूप में दानस्वरूप भेंट करते हुए कहा कि बीती 6 जुलाई 2015 को राजकीय महाविद्यालय के प्रांगण में माननीय मुख्यमंत्री मनोहर लाल खट्टर द्वारा की गई घोषणाए लघु सचिवालय, न्यायिक परिसर, नई अनाज मंडी,नई सब्जी मंडी, खेल स्टेडियम,फायरब्रिगेड स्टेशन, महिला महाविद्यालय समेत सभी सरकारी कार्यालय कनीना नगरपालिका क्षेत्र में बनाए जायेंगे लेकिन सरकार द्वारा की गई घोषणाएं कस्बावासियों के लिए महज एक औपचारिकता भर बनकर रह गई है क्योंकि की गई घोषणाओं में बीते दिनों मुख्यमंत्री मनोहर लाल खट्टर द्वारा रिमोट से राजकीय महिला महाविद्यालय उन्हानी के नाम से कॉलेज का शिलान्यास कर दिया गया है यही कारण है कि जब महिला महाविद्यालय को पास ही के गांव उन्हानी में भवन निर्माण के लिए शिलान्यास कर सरकार ने कस्बावासियों के साथ अनदेखी की हैं और कस्बे के साथ बहुत बड़ा छलावा किया है।
जिसके चलते कस्बावासी और कनीना क्षेत्र के लोगों ने धरना-प्रदर्शन कर सरकार के प्रति रोष प्रकट करने और अपने हक के लिये मजबूर कर दिए गए हैं विजयपाल चेयरमैन का कहना है कि जब जब किसी भी सरकार ने कस्बे के विकास कार्यो को लेकर अवहेलना की है वह सरकार कभी सत्ता में वापसी नहीं कर पाई है और धरना तब तक जारी रहेगा तब तक मुख्यमंत्री द्वारा की गई घोषणाओं को कनीना नगरपालिका क्षेत्र में बनाने की सरकार अपनी ना करदे।इस दौरान सभी कस्बावासी एवं कनीना क्षेत्र के लोग उपस्थित थे
कनीना. मांगोंको लेकर धरने पर बैठे कनीना के कस्बावासी।
विरोध
hin_Deva hin_Deva hin_Deva hin_Deva hin_Deva mar_Deva